224. brdska brigada
224. brdska brigada je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. Ulazila je u sastav Operativne grupe 2 i 22. divizije. Zona odgovornosti obuhvatala je područje današnje općine Doboj Istok. Rejonski štab TO formiran je u Klokotnici 7. maja 1992. 4. jula 1992, od jedinica RjŠTO, formirana je 109. brdska brigada. Formiranjem 212. bosanske brigade, u njen sastav ušla je jedna četa iz 109. brigade. Prelaskom u 22. diviziju, u aprilu 1995. preimenovana je u 224. brdsku brigadu. U jedinice Armije RBiH mobilizirano je 3.445 (83.33%) vojnih obveznika sa područja Doboj Istoka. Poginulo je 286, a ranjeno 665 boraca. Zlatnim ljiljanom, najvišim ratnim priznanjem, odlikovano je 13 pripadnika brigade.